smcproject/ml-wiki-sentences huggingface dataset:
പാലാ നിയമസഭാമണ്ഡലം തിരഞ്ഞെടുപ്പുകൾ തിരഞ്ഞെടുപ്പുകൾ വർഷം വിജയിച്ച സ്ഥാനാർത്ഥി പാർട്ടിയും മുന്നണിയും മുഖ്യ എതിരാളി പാർട്ടിയും മുന്നണിയും രണ്ടാമത്തെ മുഖ്യ എതിരാളി പാർട്ടിയും മുന്നണിയും 2019*1 മാണി സി. കാപ്പൻ എൻ.സി.പി , എൽ.ഡി.എഫ് ജോസ് ടോം കേരള കോൺഗ്രസ് , യു.ഡി.എഫ് എൻ. ഹരി ബി.ജെ.പി , എൻ.ഡി.എ 2016 കെ.എം. മാണി കേരള കോൺഗ്രസ് (മാണി) , യു.ഡി.എഫ്. മാണി സി. കാപ്പൻ എൻ.സി.പി. , എൽ.ഡി.എഫ്. എൻ. ഹരി ബി.ജെ.പി , എൻ.ഡി.എ 2011 കെ.എം. മാണി കേരള കോൺഗ്രസ് (മാണി) , യു.ഡി.എഫ്. മാണി സി. കാപ്പൻ എൻ.സി.പി. , എൽ.ഡി.എഫ്. 2006 കെ.എം. മാണി കേരള കോൺഗ്രസ് (മാണി) , യു.ഡി.എഫ്. മാണി സി. കാപ്പൻ എൻ.സി.പി. , എൽ.ഡി.എഫ്. 2001 കെ.എം. മാണി കേരള കോൺഗ്രസ് (മാണി) , യു.ഡി.എഫ്. ഉഴവൂർ വിജയൻ എൻ.സി.പി. , എൽ.ഡി.എഫ്. 1996 കെ.എം. മാണി കേരള കോൺഗ്രസ് (മാണി) , യു.ഡി.എഫ്. സി.കെ. ജീവൻ സി.പി.എം. , എൽ.ഡി.എഫ്. 1991 കെ.എം. മാണി കേരള കോൺഗ്രസ് (മാണി) , യു.ഡി.എഫ്. ജോർജ് സി. കാപ്പൻ എൽ.ഡി.എഫ്. 1987 കെ.എം. മാണി കേരള കോൺഗ്രസ് (മാണി) , യു.ഡി.എഫ്. കെ.എസ്. സെബാസ്റ്റ്യൻ ഐ.സി.എസ്. 1982 കെ.എം. മാണി കേരള കോൺഗ്രസ് (മാണി) , യു.ഡി.എഫ്. ജെ.എ. ചാക്കോ എൽ.ഡി.എഫ്. 1980 കെ.എം. മാണി കേരള കോൺഗ്രസ് (മാണി) 1977 കെ.എം. മാണി കേരള കോൺഗ്രസ് (മാണി) 1970 കെ.എം. മാണി കേരള കോൺഗ്രസ് (മാണി) 1967 കെ.എം. മാണി കേരള കോൺഗ്രസ് (മാണി) 1965 കെ.എം. മാണി കേരള കോൺഗ്രസ് (മാണി)
കുറിപ്പ് 1 - കെ.എം. മാണി മരിച്ചതിനെ തുടർന്നുണ്ടായ പാല ഉപതിരഞ്ഞെടുപ്പ്.
ഇതും കാണുക കേരളത്തിലെ നിയമസഭാമണ്ഡലങ്ങൾ അവലംബം ↑ ↑ ↑ http://www.keralaassembly.org
പാലാ സി.കെ. രാമചന്ദ്രൻ ഇംഗ്ലീഷ് വിലാസം https://ml.wikipedia.org/wiki/Pala_C.
കേരളത്തിലെ ഒരു കർണ്ണാടകസംഗീതജ്ഞനാണ് പാലാ സി.കെ. രാമചന്ദ്രൻ .
2009-ൽ കേരള സംഗീതനാടക അക്കാദമിയുടെ വിശിഷ്ടാംഗത്വം  ഇദ്ദേഹത്തിനു ലഭിച്ചു.
ശെമ്മാങ്കുടി ശ്രീനിവാസ അയ്യരുടെ ശിഷ്യനാണ് രാമചന്ദ്രൻ.
തിരുവനന്തപുരം സ്വാതിതിരുനാൾ സംഗീതകോളേജിൽ യേശുദാസിന്റെ സഹപാഠിയായിരുന്നു.
പാലാ ഇടമറ്റം സ്വദേശിയാണ് ഇദ്ദേഹം.
പുരസ്കാരം കേരള സംഗീതനാടക അക്കാദമിയുടെ വിശിഷ്ടാംഗത്വം - 2009 യുഎസിൽ ലോസ് ഏഞ്ചൽസിലെ മലീബ് ക്ഷേത്രത്തിൽ അഷ്ടമി രോഹിണി മഹോത്സവത്തോടനുബന്ധിച്ച് നടന്ന പ്രത്യേക ചടങ്ങിൽ ആസ്ഥാനവിദ്വാൻ പദവി - 2002 കർണാടക സംഗീതലോകത്തിനു നൽകിയ സംഭാവനകൾ മാനിച്ച് ധനകാര്യ-നിയമ മന്ത്രി കെ.എം. മാണി രാഗരാജ പുരസ്‌കാരം സമ്മാനിച്ചു.
പാലാചോല ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2019 ഡിസംബർ മുതൽ തുടരുന്നു.
മലപ്പുറം ജില്ലയിലെ കൊണ്ടോട്ടി മണ്ഡലത്തിെലെ ചീക്കോട് വാഴക്കാട് പഞ്ചായത്തുകളുടെ ബൗണ്ടറി ഭാഗത്ത് സ്ഥിതിചെയ്യുന്ന സ്ഥലമാണ് പാലാചോല
പാലാ നഗരസഭ ഇംഗ്ലീഷ് വിലാസം https://ml.wikipedia.org/wiki/Pala പാലാ അപരനാമം: ളാലം പാലാ 9°42′20″N 76°40′50″E ﻿ / ﻿ 9.7056°N 76.6806°E ﻿ / 9.7056; 76.6806 ഭൂമിശാസ്ത്ര പ്രാധാന്യം പട്ടണം രാജ്യം ഇന്ത്യ സംസ്ഥാനം കേരളം ജില്ല കോട്ടയം ഭരണസ്ഥാപനം(ങ്ങൾ) നഗരസഭ ' ' ' വിസ്തീർണ്ണം 16.06 ചതുരശ്ര കിലോമീറ്റർ ജനസംഖ്യ 22,056 ജനസാന്ദ്രത 1,373/km2 (3,560/sq mi)/ ച.
മീ കോഡുകൾ • തപാൽ • ടെലിഫോൺ 686574, 686575 +91-4822 സമയമേഖല UTC +5:30 പ്രധാന ആകർഷണങ്ങൾ പാലാ ജൂബിലി തിരുനാൾ, രാക്കുളി തിരുനാൾ, പാലാ വലിയപള്ളി
കേരളത്തിലെ കോട്ടയം ജില്ലയിലെ മീനച്ചിൽ താലൂക്കിൽ സ്ഥിതി ചെയ്യുന്ന ഒരു നഗരസഭയാണ് പാലാ .
മീനച്ചിൽ താലൂക്കിന്റെ ആസ്ഥാനമായ ഈ പട്ടണത്തിന്റെ മധ്യത്തിലൂടെ മീനച്ചിൽ നദി കിഴക്കുപടിഞ്ഞാറായി ഒഴുകുന്നു.
പ്രധാന നഗരകേന്ദ്രം നദിയുടെ വടക്കേ കരയിലാണ്.
കരൂർ , ഭരണങ്ങാനം , മീനച്ചിൽ , മുത്തോലി എന്നീ പഞ്ചായത്തുകൾ പാലാ നഗരവുമായി അതിർത്തി പങ്കുവെക്കുന്നു.
താലൂക്ക്‌ : മീനച്ചിൽ അസംബ്ലി മണ്ഡലം : പാലാ ജില്ല : കോട്ടയം ചരിത്രം
പാലാ നഗരം ഉൾപ്പെടുന്ന മീനച്ചിൽ താലൂക്ക് പുരാതനകാലത്ത് തെക്കുംകൂർ, വടക്കൂംകൂർ, പൂഞ്ഞാർ എന്നീ രാജ്യങ്ങളുടെ ഭാഗമായിരുന്നു.
പാലാ നഗരപ്രദേശത്തെ ഏറ്റവും പുരാതനമായ പാതയാണ് എം.പി റോഡ് (മൂവാറ്റുപുഴ-പുനലൂർ).
മുൻകാലങ്ങളിൽ പാലായും ആലപ്പുഴയുമായി മീനച്ചിൽ നദിവഴി വാണിജ്യബന്ധം ഉണ്ടായിരുന്നു.
എന്നാൽ അങ്ങാടി സ്ഥാപിച്ച പാലാത്ത് ചെട്ടിയാരുടെ സ്മരണാർത്ഥമാണ്‌ പാലാ എന്ന പേരുണ്ടായതെന്നും മറ്റൊരു വിശ്വാസം.
വിദ്യാഭ്യാസ കലാലയങ്ങൾ
പാലാ സെന്റ് തോമസ് പള്ളിമേടയിൽ 1896-ൽ സ്ഥാപിക്കപ്പെട്ട സെന്റ് തോമസ് സ്ക്കൂൾ ആണ് പാലായിലെ ആദ്യ വിദ്യാഭ്യാസ സ്ഥാപനം.
1921-ൽ സെന്റ് തോമസ് സ്കൂൾ ഹൈസ്കൂളായി ഉയർത്തപ്പെട്ടു.
1909-ൽ കണ്ണാടിയുറുമ്പിൽ മഠത്തിന്റെ നേതൃത്വത്തിൽ ആരംഭിച്ച സ്കൂൾ 1921-ൽ മിഡിൽ സ്കൂളായി ഉയർത്തപ്പെട്ടു.
സെന്റ് മേരീസ് ഗേൾസ് ഹയർ സെക്കണ്ടറി സ്ക്കൂൾ
കോളേജുകൾ സെന്റ്.
തോമസ് കോളേജ് ആരാധനാലയങ്ങൾ ഹൈന്ദവക്ഷേത്രങ്ങൾ പെരുമാൾ ക്ഷേത്രം ആനക്കുളങ്ങര ക്ഷേത്രം ളാലം മഹാദേവക്ഷേത്രം പുതിയകാവ് ദേവീ ക്ഷേത്രം തൃക്കയിൽ ശിവക്ഷേത്രം മുരിക്കുംപുഴ ദേവീക്ഷേത്രം വെള്ളാപ്പാട് ദേവീക്ഷേത്രം ഇടയാററ് മേലാങ്കോട്ട് ദേവീക്ഷേ(തം. ഇടയാററ് സ്വയംഭൂ ഗണപതിക്ഷേ(തം. പൂവരണി മഹാദേവക്ഷേ(തം. ളാലം അമ്പലപ്പുറത്ത് ദേവീക്ഷേ(തം. പുലിയന്നൂർ മഹാദേവക്ഷേ(തം. കടപ്പാട്ടൂർ മഹാദേവക്ഷേ(തം. ഊരാശാല സു(ബഹ്മണൃ ക്ഷേ(തം. ആനക്കുളങ്ങര ദേവീ ക്ഷേ(തം. തട്ടാറകത്ത് ക്ഷേ(തം. ക്രിസ്തീയ ദേവാലയങ്ങൾ ളാലം പുത്തൻ പള്ളി ളാലം കുരിശു പള്ളി സെന്റ് എഫ്രം പള്ളി സെന്റ് ജോസഫ് പള്ളി സെന്റ് തോമസ്സ് പള്ളി അരുണാപുരം പള്ളി പാലാ വലിയ പള്ളി ളാലം പഴയ പള്ളി മാർ‌ത്തോമാ പള്ളി മസ്ജിദുകൾ മസ്ജിദ്-ഉൽ -ഫലാഹ് പ്രശസ്ത വ്യക്തികൾ മഹാകവി പാലാ നാരായണൻ നായർ മഹാകവി കട്ടക്കയത്തിൽ ചെറിയാൻ മാപ്പിള കെ.എം. മാണി വെട്ടൂർ രാമൻനായർ. അവലംബം ↑ ↑ {{ cite news }} : Check date values in: | accessdate= ( help ) CS1 maint: bot: original URL status unknown ( link )
പാലാ സെൻട്രൽ ബാങ്ക് ഇംഗ്ലീഷ് വിലാസം https://ml.wikipedia.org/wiki/Palai_Central_Bank
ഇരുപതാം നൂറ്റാണ്ടിന്റെ മധ്യത്തിൽ കേരളം ആസ്ഥാനമായി പ്രവർത്തിച്ചിരുന്ന വാണിജ്യ ബാങ്കായിരുന്നു പാലാ സെൻട്രൽ ബാങ്ക് .
ചെറിയ നഗരത്തിലാണ് ഇതാരംഭിച്ചതെങ്കിലും സംസ്ഥാന സർക്കാരിനുശേഷം കേരളത്തിലെ ഏറ്റവും വലിയ സ്ഥാപനമായി ബാങ്ക് വളർന്നു.
ഇന്ത്യയിലെ 94 ഷെഡ്യൂൾ ചെയ്ത ബാങ്കുകളിൽ 17 ആം വലിയ ബാങ്കായി ഇതു മാറുകയും ചെയ്തു.
റിസർവ് ബാങ്കിൽ നിന്നുള്ള ഹർജിയിൽ പാലാ സെൻട്രൽ ബാങ്ക് പ്രവർത്തനം അവസാനിപ്പിക്കാൻ 1960-ൽ കേരള ഹൈക്കോടതി ഉത്തരവിട്ടു.
1927-ൽ സ്ഥാപിതമായ കാലം മുതൽ പാലാ സെൻട്രൽ ബാങ്കിന് സംഭവബഹുലമായ ചരിത്രമുണ്ട്.
ദക്ഷിണേന്ത്യയിലെ ഒരു ചെറിയ സംസ്ഥാനമായ കേരളത്തിന് രാജ്യ തലസ്ഥാനത്ത് വളരെ കുറച്ച് മാത്രം സ്വാധീനമേ ഇന്ത്യയുടെ സ്വാതന്ത്ര്യത്തിന് തൊട്ടുമുമ്പും പിന്നാലെയും ബാങ്കിന്റെ നിലനിൽപ്പിനായി ചെലുത്താനാകുമായിരുന്നുള്ളു.
കേന്ദ്രസർക്കാർ നയപരമായ തീരുമാനങ്ങൾ എടുക്കുമ്പോൾ സമൂഹത്തിന്റെ വിവിധ വിഭാഗങ്ങളുടെ താൽപ്പര്യങ്ങൾ സംരക്ഷിക്കേണ്ടതിന്റെ ആവശ്യകത വലിയ പരിഗണനയില്ലാത്ത ഒരു കാലഘട്ടമായിരുന്നു അത്.
ആരംഭം ജോസഫ് ആഗസ്തി കയ്യാലയ്ക്കകം
അന്നത്തെ തിരുവിതാംകൂറിൽ തന്റെ ജന്മനാടായ പാലായിൽ ജോസഫ് ആഗസ്തി കയ്യാലയ്ക്കകമാണ് സെൻട്രൽ ബാങ്ക് ലിമിറ്റഡ് സ്ഥാപിച്ചത്.
തിരുവിതാംകൂർ പിന്നീട് കേരളത്തിന്റെ ഭാഗമായി.
അദ്ദേഹത്തിന്റെ കുടുംബക്കാരനായ അഗസ്തി മത്തായി കയ്യാലക്കകം ആരംഭ മൂലധനം നൽകി.
കൃഷിക്കാരുടെയും വ്യാപാരികളുടെയും കുടുംബത്തിലെ അംഗമായിരുന്ന ജോസഫ് അഗസ്തി ബാങ്കിംഗിലേക്ക് തിരിയുന്നതിനു മുമ്പ് മറ്റ് ചില വ്യവഹാരങ്ങൾ നടത്തിയിരുന്നു.
തുടക്കത്തിൽ പാലായിലും പിന്നീട് 1908-ൽ തിരുവനന്തപുരത്തും തുണിക്കച്ചവടം നടത്തിയിരുന്നു.
1910 മുതൽ അദ്ദേഹം പാലായിലും തുടർന്ന് തിരുവനന്തപുരത്തും മീനച്ചിൽ മോട്ടോർ അസ്സോസിയേഷൻ എന്ന പേരിൽ ഒരു ബസ് സർവീസും സ്ഥാപിച്ചു.
തിരുവിതാംകൂർ കമ്പനി റെഗുലേഷൻ (1092) പ്രകാരം ഇനിപ്പറയുന്നവരെ ബാങ്കിന്റെ പ്രമോട്ടർ-ഡയറക്ടർമാരായി ഉൾപ്പെടുത്തി: - ചെയർമാൻ: അഗസ്തി മത്തായി കയ്യാലയ്ക്കകം മാനേജിങ് ഡയറക്ടർ: ജോസഫ് അഗസ്തി കയ്യാലയ്ക്കകം ഡയറക്ടേഴ്സ്: ഔത ഔസേഫ് തോട്ടുങ്കൽ, വർക്കി ഔസേഫ് വെള്ളൂക്കുന്നേൽ, ചെറിയത്ത് തൊമ്മൻ മേനാമ്പറമ്പിൽ, ജോർജ്ജ് ജോസഫ് കോട്ടുകാപ്പള്ളിൽ, ജേക്കബ് ചെറിയൻ മരുതുക്കുന്നേൽ
ബാങ്ക് തുടക്കം മുതൽ തന്നെ വളർച്ചയുടെ പാതയിലായിരുന്നു.
ബാങ്കിന്റെ പ്രവർത്തനശൈലി അക്കാലത്തെ മറ്റ് ബാങ്കുകളിൽ നിന്ന് തികച്ചും വ്യത്യസ്തമായിരുന്നു.
അക്കാലത്തെ മറ്റ് ബാങ്കുകൾ പ്രയോഗിച്ചിരുന്ന 'ക്ലാസ് ബാങ്കിംഗിനേക്കാൾ' മാസ് ബാങ്കിംഗ് 'ആയിരുന്നു അത്.
ജനങ്ങൾ പണത്തിന്റെ ആവശ്യങ്ങൾക്കായി വലിയതോതിൽ ചെറുകിട പണമിടപാടുകാരെയാണ് അക്കാലത്ത് ആശ്രയിച്ചിരുന്നത്.
അതിനാൽ ആളുകൾക്ക് ഇത് സ്വാഗതാർഹമായ ഒരു മാറ്റമായിരുന്നു.
ചെറുകിടവായ്പ നൽകുന്നവരിൽ ഭൂരിഭാഗവും തമിഴ്‌നാട്ടിലെ കല്ലടൈകുറിച്ചിയിൽ നിന്നുള്ളവരായിരുന്നു.
വായ്പകൾക്ക് അമിതമായ പലിശ നിരക്ക് ഈടാക്കുകയായിരുന്നു ഈ തമിഴർ.
1929-ൽ തിരുവിതാംകൂറിൽ ഒരു സാമ്പത്തികമാന്ദ്യം ഉണ്ടാവുകയും തിരുവിതാംകൂറിലെ തോട്ടം മേഖലയെ വല്ലാതെ ബാധിക്കുകയും ചെയ്തപ്പോൾ ബാങ്ക് തോട്ടങ്ങൾക്ക് ഉദാരമായ സഹായം ചെയ്തു.
പിന്നീട് പാലാ സെൻട്രൽ ബാങ്ക് എന്ന് പേര് മാറ്റിയ ബാങ്ക് പലയിടത്തും ശാഖകൾ തുറന്ന് പ്രവർത്തനം വിപുലീകരിക്കാൻ തുടങ്ങി.
1932-ൽ ഇന്ത്യയുടെ പുതിയ തലസ്ഥാന നഗരമായ ന്യൂഡൽഹിയിൽ ആദ്യമായി ഉത്തരേന്ത്യൻ ബാങ്കുകളെക്കാൾ മുന്നിൽ പാലാ സെൻട്രൽ ബാങ്ക് ഒരു ബ്രാഞ്ച് തുറന്നു.
ആലുവ ഒരു പ്രധാന വ്യാവസായിക നഗരമായി മാറുന്നതിനും വർഷങ്ങൾക്ക് മുമ്പ് അവിടെ ഒരു ശാഖ തുറക്കുന്നതിലൂടെ ആലുവയുടെ സാധ്യതയും ബാങ്ക് കണ്ടെത്തി.
കേരളത്തിലെ ആദ്യത്തെ വൈദ്യുത പദ്ധതിയായ പള്ളിവാസൽ ജലവൈദ്യുതപദ്ധതി സർക്കാർ പള്ളിവാസലിൽ ആരംഭിക്കുന്നതിനും വർഷങ്ങൾക്കു മുൻപെ 1935-ൽ ബാങ്ക് പാലായിലെ ഹെഡ് ഓഫീസ് കെട്ടിടത്തിൽ എണ്ണയിൽ പ്രവർത്തിക്കുന്ന ജനറേറ്റർ സ്ഥാപിച്ച് വൈദ്യുതി ഉല്പാദിപ്പിച്ചു.
ഈ കെട്ടിടത്തിൽ ഇപ്പോൾ കിഴതടിയൂർ സർവ്വീസ് സഹകരണ ബാങ്ക് പ്രവർത്തിക്കുന്നു.
ആധുനിക പരസ്യം ചെയ്യൽ ആരംഭിക്കുന്നതിൽ ബാങ്ക് ഒരു മുൻ‌നിരക്കാരനായിരുന്നു.
അത് അക്കാലത്തെ മറ്റ് ബാങ്കുകളുടെ പരസ്യങ്ങളിൽ നിന്ന് തികച്ചും വിഭിന്നമായിരുന്നു.
മികച്ച ഉപഭോക്തൃ സേവനത്തിനായി ജീവനക്കാർക്ക് പരിശീലനം നൽകി.
തനിക്ക് ലഭിച്ച സ്കോളർഷിപ്പ് തുക നിക്ഷേപിക്കാൻ വരുന്ന ചെറിയ കുട്ടികൾക്കു പോലും വലിയ നിക്ഷേപകർക്കു ലഭിക്കുന്ന അതേ സേവനം ബാങ്കിൽ നിന്നും ലഭിച്ചു.
അതിനാൽ, വർഷങ്ങൾക്കുശേഷം മിടുക്കനായ കുട്ടി ജില്ലാ കളക്ടറായിത്തീർന്നപ്പോഴും അദ്ദേഹം ബാങ്കിനെ 'തന്റെ' ബാങ്കായിത്തന്നെ കണക്കാക്കി.
എല്ലാവർക്കും പ്രവേശിക്കാവുന്ന തരത്തിൽ ബാങ്കിന്റെ ബ്രാഞ്ച് മാനേജർമാർ ഒരു തുറന്ന നയം പിന്തുടർന്നു.
സാധാരണക്കാർക്ക് സമീപിക്കാൻ തീരെ അസാധ്യമായിരുന്ന ഇംപീരിയൽ ബാങ്ക് ഓഫ് ഇന്ത്യ എന്ന എതിരാളികളുടെ സേവനവുമായി ഇത് തികച്ചും വ്യത്യസ്തമായിരുന്നു.
അവലംബം ഗ്രന്ഥസൂചി T K Velupillai - Travancore State Manual - Travancore Government Press - 1940 History of the Reserve Bank of India - Volumes I II - Oxford University Press A Sreedhara Menon - A Survey of Kerala History - D C Books - 2008 Manorama Year Book (1965 Edition) - Malayala Manorama Publications.
K M Joseph - Pala Innale Innu ['Palai Yesterday and Today' in Malayalam] - Deepanalam Press - 1981 Banking Regulation Act, 1949 - Government of India.
Selected Banking Indicators 1947-1997 - Reserve Bank of India H R Manchiraju - Modern Commercial Banking - New Age International Publishers - 2008 - ISBN 978-81-224-2622-9 Rajani A Jadhav - Research Paper on History of Indian Banking System Report of the Travancore-Cochin Banking Enquiry Commission - Manager of Publications, Government of India - 1956 പുറത്തേക്കുള്ള കണ്ണികൾ Reserve Bank of India History of Kerala Administration History of Travancore Native State Pala Municipality Archived 2012-04-28 at the Wayback Machine .
Pala Diocese Archived 2014-08-12 at the Wayback Machine .
Palai Central Bank - Annexure in RBI History Judgement of Supreme Court
പാലാക്കരി അക്വാ ടൂറിസം
കോട്ടയം ജില്ലയിൽ ചെമ്പ് ഗ്രാമപഞ്ചായത്തിലെ കാട്ടിക്കുന്ന് പ്രദേശത്താണ് പാലാക്കരി അക്വാ ടൂറിസം പദ്ധതി സ്ഥിതി ചെയ്യുന്നത്.
കേരള സർക്കാരിന്റെ ഫിഷറീസ്-ടൂറിസം വകുപ്പുകളും മൽസ്യഫെഡും ചേർന്നാണ് ഈ പദ്ധതി നടപ്പിലാക്കുന്നത്.
2015 മാർച്ച് 28-ന് പദ്ധതി ഉത്ഘാടനം ചെയ്തു.
പാലാട്ട് കുഞ്ഞിക്കണ്ണൻ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Palattu_Kunjikkannan
ഉദയായുടെ ബാനറിൽ ശാരംഗപാണി തിരക്കഥയൊരുക്കി ബോബൻ കുഞ്ചാക്കോയുടെ സംവിധാനത്തിൽ 1980ൽ പ്രദർശനത്തിനെത്തിയ മലയാളചിത്രമാണ് പാലാട്ട് കുഞ്ഞിക്കണ്ണൻ .
അഭിനേതാക്കളും കഥാപാത്രങ്ങളും അഭിനേതാവ് കഥാപാത്രം അഭിനേതാവ് കഥാപാത്രം പ്രേംനസീർ പാലാട്ട് കുഞ്ഞിക്കണ്ണൻ ജയഭാരതി ആര്യമാല ജയൻ വഞ്ചിയൂർ സുരാസു തിക്കുറിശ്ശി മുത്തച്ഛൻ റോജാ രമണി (ശോഭന) കുഞ്ഞുലക്ഷ്മി ഗോവിന്ദൻകുട്ടി പടക്കുറുപ്പ് ജി.കെ. പിള്ള കടവത്തൂർ ഗുരുക്കൾ ജഗതി ശ്രീകുമാർ ഭടൻ മണവാളൻ ജോസഫ് ഭടൻ എസ്.പി. പിള്ള --- ആലുംമൂടൻ വെട്ടിക്കവലൻ പ്രേംജി പൂജാരി ജനാർദ്ദനൻ തമ്പിക്കുട്ടി ഉണ്ണിമേരി പൊന്നി ശാന്തകുമാരി ചിരുതേയി പി.കെ. എബ്രഹാം ശ്രീരംഗ മഹാരാജാവ് അരൂർ സത്യൻ --- ഉസലൈമണി --- കവിയൂർ രേണുക --- വയലാർ റാണ --- രതീഷ് രാജഗുരു ദേവരശൻ പോൾസൺ --- ബോബി കൊട്ടാരക്കര ഭടൻ ലത്തീഫ് --- ജയമാലിനി കൊട്ടാരം നർത്തകി ജ്യോതിലക്ഷ്മി കൊട്ടാരം നർത്തകി സുചിത്ര --- വിജയ --- രമ --- അലക്സ് --- അണിയറ പ്രവർത്തകർ നിർമ്മാണം ബോബൻ കുഞ്ചാക്കോ സംവിധാനം ബോബൻ കുഞ്ചാക്കോ തിരക്കഥ ശാരംഗപാണി സംഭാഷണം ശാരംഗപാണി ഛായാഗ്രഹണം യു. രാജഗോപാൽ ഗാനരചന യൂസഫലി കേച്ചേരി സംഗീതസംവിധാനം ദേവരാജൻ ചിത്രസംയോജനം ടി.ആർ. ശേഖർ ശബ്ദലേഖനം കെ.എൻ. അപ്പുക്കുട്ടൻ ചമയം കെ. വേലപ്പൻ , സുധാകരൻ കലാസംവിധാനം എസ്. കൊന്നനാട്ട് പോസ്റ്റർ ഡിസൈൻ ഭരതൻ ഗായകർ കെ.ജെ. യേശുദാസ് പി. സുശീല പി. മാധുരി അവലംബം പുറത്തേക്കുള്ള കണ്ണികൾ
പാലാ നാരായണൻ നായർ ഇംഗ്ലീഷ് വിലാസം https://ml.wikipedia.org/wiki/Pala_Narayanan_Nair
കേരളീയ ഭാവങ്ങൾ നിറഞ്ഞുനിന്ന കവിതകളിലൂടെ മലയാള സാഹിത്യത്തെ പുഷ്കലമാക്കിയ മഹാകവിയായിരുന്നു പാലാ നാരായണൻ നായർ .
കേരളം വളരുന്നു (എട്ടുഭാഗം) എന്ന കവിതയുമായി സാഹിത്യരംഗത്ത്‌ ശ്രദ്ധേയനായിത്തീർന്നു ഇദ്ദേഹം.
1911 ഡിസംബർ 11ന് കീപ്പള്ളിൽ ശങ്കരൻ നായരുടേയും പുലിയന്നൂർ പുത്തൂർ വീട്ടിൽ പാർവതിയമ്മയുടേയും മകനായി അദ്ദേഹം കോട്ടയം ജില്ലയിലെ പാലായിൽ ജനിച്ചു.
കുടിപ്പള്ളിക്കൂടം അദ്ധ്യാപകനായിരുന്ന പിതാവിൽ നിന്നും പ്രാഥമിക വിദ്യാഭ്യാസം നേടിയ അദ്ദേഹം, പാലാ വി. എം സ്കൂൾ, സെന്റ് തോമസ് സ്കൂൾ എന്നിവിടങ്ങളിൽ നിന്നും ഉപരി പഠനവും നേടി.
അദ്ധ്യാപകനും , കണക്കെഴുത്തുകാരനും, പട്ടാളക്കാരനുമായി ജീവിച്ചു.
1943 -ൽ രണ്ടാം ലോകമഹായുദ്ധത്തിലെ ഭടനായി ഇന്ത്യയിലും ബർമ്മയിലും ജീവിച്ചു.
തിരിച്ചെത്തി തിരുവിതാംകൂർ സർവകലാശാലയിൽ പ്രസിദ്ധീകരണ വിഭാഗത്തിലെ ഉദ്യോഗസ്ഥനായി.
1956 -ൽ കേരള സർവകലാശാലയിൽനിന്ന്‌ എം.എ റാങ്കോടെ പാസായി.
1957 -ൽ കേരള സാഹിത്യ അക്കാദമിയുടെ ആദ്യ അസിസ്റ്റന്റ്‌ സെക്രട്ടറിയായി നിയമിതനായി.
1959 -ൽ സർവകലാശാലയിൽ തിരിച്ചെത്തി പഴയ ഡിപ്പാർട്ട്‌മെന്റിൽ ജോലിചെയ്തു.
1965 -ൽ പ്രസിദ്ധീകരണ വിഭാഗം മേധാവിയായി.
ആദ്യം പ്രസിദ്ധീകരിച്ച കവിത 'ആ നിഴൽ' ആണ്‌; കവിയുടെ 17-ാം വയസ്സിൽ.
1935ൽ ആദ്യസമാഹാരം 'പൂക്കൾ'.
റിട്ടയർ  ചെയ്ത ശേഷം പാലാ അൽഫോൻസ കോളേജിലും കൊട്ടിയം എൻ.എസ്‌.
എസ്‌ കോളേജിലും അദ്ധ്യാപകനായി.
ഭാര്യ പുത്തൻവീട്ടിൽ സുഭദ്രക്കുട്ടിയമ്മ.
2008 ജൂൺ 11-ന് അന്തരിച്ചു.
കൃതികൾ തരംഗമാല അമൃതകല അന്ത്യപൂജ ആലിപ്പഴം എനിക്കുദാഹിക്കുന്നു മലനാട് പാലാഴി വിളക്കുകൊളുത്തൂ സുന്ദരകാണ്ഡം ശ്രാവണഗീതം സൂര്യഗായത്രി അമരജ്യോതി സമരമുഖത്ത് (ആത്മകഥ) പുരസ്കാരങ്ങൾ
ക്ഷേത്ര പ്രവേശന വിളംബരത്തെക്കുറിച്ചുള്ള കവിതയ്ക്ക്‌ മഹാകവി ഉള്ളൂരിന്റെ പക്കൽനിന്ന്‌ സ്വർണ്ണമെഡൽ നേടി.
കേരള സാഹിത്യ അക്കാദമി പുരസ്‌കാരം , പൂത്തേഴൻ സ്‌മാരക പുരസ്‌കാരം, എഴുത്തച്ഛൻ പുരസ്‌കാരം , ആശാൻ പുരസ്‌കാരം , വള്ളത്തോൾ പുരസ്കാരം കാളിദാസ പുരസ്കാരം എന്നിവയും അദ്ദേഹത്തിന്‌ ലഭിച്ചിട്ടുണ്ട്‌.
മലയാള കവിതയ്‌ക്ക്‌ നൽകിയ സമഗ്ര സംഭാവനയ്ക്ക്‌  2002ലെ മാതൃഭൂമി പുരസ്കാരവും ലഭിച്ചു.1937-ൽ കവിതാ രചനയ്ക്ക്‌ സമസ്‌ത കേരള സാഹിത്യ പരിഷത്തിൽനിന്ന്‌ കീർത്തിമുദ്ര ലഭിച്ചു.
ഭോപ്പാൽ സാഹിത്യ സമ്മേളനത്തിന്റെ ഭാരത ഭാഷാ ഭൂഷൺ ബഹുമതി, ആശാൻ പ്രൈസ്‌, ഓൾ ഇന്ത്യ റൈറ്റേഴ്‌സ്‌ ഫോറത്തിന്റെ താമ്രപത്രം തുടങ്ങിയവയും ലഭിച്ചിട്ടുണ്ട്‌.
പുറത്ത് പാലാ നാരായണൻ നായർ Archived 2013-10-21 at the Wayback Machine .
കേരളം വളരുന്നു - സംഗീതം അവലംബം ↑
പാൽവള്ളി ഇംഗ്ലീഷ് വിലാസം https://ml.wikipedia.org/wiki/Ichnocarpus_frutescens
അപ്പോസൈനേസീ സസ്യകുടുംബത്തിൽപ്പെട്ട കേരളത്തിൽ എല്ലായിടത്തും കാണാറുള്ള, മരങ്ങളിൽ കയറിപ്പോവുന്ന ഒരു വള്ളിച്ചെടിയാണ് പാർവള്ളി അഥവാ പാൽവള്ളി .
( ശാസ്ത്രീയനാമം : Ichnocarpus frutescens ) .
അരളി ശലഭത്തിന്റെ ലാർവകൾ ഇതിന്റെ ഇലകൾ ആഹരിക്കാറുണ്ട്.
ശാഖകൾ ബ്രൗൺ നിറത്തിൽ രോമാവൃതമായവയാണ്.
അണ്ഡാകൃതിയിലുള്ള ഇലകളുടെ കീഴ്ഭാഗം ബ്രൗൺ നിറമുള്ളതും രോമാവൃതവുമാണ്.
ചിത്രശാല അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Ichnocarpus frutescens എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Ichnocarpus frutescens എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പി-മൂല്യം (സ്ഥിതിവിവരഗണിതം)
പി-മൂല്യം എന്നത് ഒരു സംഭാവ്യതയെ കുറിക്കുന്ന അളവാണ്‌.
സംഭാവ്യതകൾ  0 (0%) മുതൽ 1 (100%) വരെയാകാം.
പി-മൂല്യം 0.7 എന്ന് പറഞ്ഞാൽ സംഭാവ്യത 10ൽ 7 ആണ്‌, അല്ലെങ്കിൽ 70% ആണ്‌ എന്ന് അർത്ഥം.
സ്ഥിതിവിവരശാസ്ത്രത്തിൽ പി-മൂല്യം എന്നതുകൊണ്ട് അർത്ഥമാക്കുന്നത് "ശൂന്യപരികല്പന സത്യമാകുന്ന അവസ്ഥയിൽ ഒരു സാമ്പിളിൽ നിന്ന് ലഭിക്കുന്ന ഡേറ്റക്ക് സമാനമായ ഡേറ്റ തന്നെ പൊതുജനസം‌ഖ്യയിൽ നിന്നും ലഭിക്കാനുള്ള സംഭാവ്യത"യെ ആണ്‌.
ഉയർന്ന പി-മൂല്യങ്ങൾ അതുകൊണ്ടുതന്നെ ശുന്യപരികല്പന സത്യമാവാനുള്ള സാധ്യതയെ ആണു കാണിക്കുന്നത് .
പി-മൂല്യം തീരെ ചെറുതാണെങ്കിൽ അതിനർത്ഥം "ശൂന്യപരികല്പന സത്യമാകുന്ന അവസ്ഥയിൽ സാമ്പിൾ സജനസംഖ്യയിൽ നിന്ന് ലഭിക്കുന്ന ഡേറ്റ തന്നെ പൊതുജനസംഖ്യയിൽ നിന്നും ലഭിക്കാനുള്ള സാധ്യത തീരെ കുറവാണ്‌ " എന്നാണു.
അതായത് നമ്മുടെ സാമ്പിൾ ജനസംഖ്യയിൽ നിന്ന് പരീക്ഷിച്ചു കിട്ടിയ ഫലങ്ങൾ യാദൃച്ഛികമാവാൻ സാധ്യത കുറവാണെന്നർത്ഥം.
ഇങ്ങനെ പി-മൂല്യം തീരെ കുറവായി കണ്ടാൽ നാം ശൂന്യപരികല്പനയെ ഉപേക്ഷിക്കുന്നു.
പിന്നെ അവശേഷിക്കുന്ന വൈകല്പിക പരികല്പനയെയാണു്‌ (alternative hypothesis) നാം സ്വീകരിക്കുക.
പി-മൂല്യം ചെറുതാണെങ്കിൽ പരീക്ഷണഫലത്തെ "പ്രധാനം" (significant) എന്നും വലുതാണെങ്കിൽ "അപ്രധാനം" (insignificant) എന്നും വിവക്ഷിക്കാറുണ്ട്.
കണ്ടെത്തിയ ഫലം യഥാർത്ഥത്തിലുള്ളതാവണമെന്നില്ല, മറിച്ച് യാദൃച്ഛികമാവാം എന്നതാണു "അപ്രധാനം" എന്നവാക്കുകൊണ്ട് സൂചിപ്പിക്കുന്നത്, ഫലം നിസ്സാരമാണ്‌ എന്നല്ല.
സാമ്പ്രദായികരീതിയിൽ പി-മൂല്യം 0.5ൽ താഴെയാണെങ്കിൽ "പ്രധാന"മെന്നും 0.5നു മുകളിലാണെങ്കിൽ "അപ്രധാന"മെന്നും നിശ്ചയിക്കാറുണ്ട്.
എന്നാൽ ഈ മൂല്യം തികച്ചും സ്വേച്ഛാപരവും കണക്കുകൂട്ടലിന്റെ സൗകര്യം പ്രമാണിച്ച് നിശ്ചയിച്ചിരിക്കുന്നതുമായ ഒന്നാണു.
അതുകൊണ്ടുതന്നെ ഗവേഷണഫലങ്ങൾ പ്രസിദ്ധീകരിക്കുമ്പോൾ യഥാർത്ഥത്തിൽ കണക്കുകൂട്ടി ലഭിച്ച പി-മൂല്യം തന്നെ ഒപ്പം പ്രസിദ്ധീകരിക്കേണ്ടതുണ്ട്.
ഇവിടെ ശ്രദ്ധിക്കേണ്ട കാര്യം, ഉയർന്ന പി-മൂല്യങ്ങൾ കൊണ്ട് ശൂന്യപരികല്പന സത്യമാണെന്ന് സംശയാതീതമായി തെളിയിക്കാൻ നിങ്ങൾക്ക് കഴിയില്ല, മറിച്ച് ശൂന്യപരികല്പനയിൽ പറയുന്ന വാചകം സത്യമാകാനുള്ള സാധ്യത കൂടുതലാണെന്ന് സൂചിപ്പിക്കുക മാത്രമേ ചെയ്യുന്നുള്ളൂ.
പൊതുജനസംഖ്യയിൽ നിന്നും തെരഞ്ഞെടുത്ത ഒരു ചെറു സംഘത്തിലാണ്‌ (സാമ്പിൾ ജനസംഖ്യ) പഠനങ്ങൾ നടത്തുന്നത് എന്നതുകൊണ്ടാണു്‌ ഇങ്ങനെ സാധ്യതകളെപ്പറ്റി പറയേണ്ടി വരുന്നത്.
നാം പരീക്ഷിക്കാനായി തെരഞ്ഞെടുത്ത സാമ്പിൾ സംഘം യഥാർത്ഥത്തിൽ പൊതുജനസംഖ്യയെ എല്ലാ അർത്ഥത്തിലും പ്രതിനിധീകരിക്കുന്നുവെന്ന് പരിപൂർണമായും ഉറപ്പുവരുത്താൻ കഴിയില്ല.
കൂടാതെ നാം പരീക്ഷിക്കാൻ എടുക്കുന്ന അളവുകൾ ആ ജനസംഖ്യയിലും നമ്മുടെ സാമ്പിളിലും ക്രമാനുസരണവിതരണത്തിന്റെ (normal distribution) നിയമങ്ങൾ പാലിക്കുന്നു എന്ന് ഉഹിക്കുകയാണു ചെയ്യുന്നത് (ഉദാഹരണത്തിന് ഒരു 70 വയസ്സു കഴിഞ്ഞയാളുകൾ മാത്രമുള്ള ഒരു സംഘത്തിന്റെ ശരാശരി രക്തസമ്മർദ്ദം).
ഇത്തരം ഊഹങ്ങളും അനുമാനങ്ങളും വച്ചുള്ള കണക്കുകൂട്ടലുകളായതിനാൽ തന്നെ തെറ്റുകൾ പറ്റാനുള്ള സാധ്യതയുണ്ട്.
ഇതു കൂടി കണക്കിലെടുത്ത് ശൂന്യപരികല്പനയെ സ്വീകരിക്കണോ തള്ളണോ എന്ന നിലയിൽ മാത്രം പി-മൂല്യങ്ങളെ നാം സാംഖ്യികത്തിൽ വ്യാഖ്യാനിക്കുന്നത് .
ഒരു റാൻഡമൈസ്ഡ് നിയന്ത്രിത പഠനത്തിൽ (Randomized Controlled Trial) ഹൃദയാഘാത രോഗികളെ മെറ്റോപ്രലോൾ എന്ന മരുന്ന് എങ്ങനെ സം‌രക്ഷിക്കുന്നു എന്ന്‌ അന്വേഷിക്കുകയുണ്ടായി .
ഹൃദയാഘാതം വന്ന് 90 ദിവസങ്ങൾക്കുള്ളിൽ രോഗി മരണപ്പെടുന്നോ ഇല്ലയോ എന്നതാണു മുഖ്യ അനന്തരഫലമായി നിശ്ചയിച്ചത്.
മെറ്റോപ്രലോൾ എന്ന മരുന്ന് ഈ മരണസാധ്യതയെ കുറയ്ക്കുന്നോ ഇല്ലയോ എന്നതാണു പഠിക്കാനുദ്ദേശിച്ച കാര്യം.
രോഗികളെ രണ്ട് സംഘമായി തിരിച്ച് ഒരു കൂട്ടർക്ക് മെറ്റോപ്രലോൾ നൽകുകയും മറ്റേകൂട്ടർക്ക് അത് നൽകാതിരിക്കുകയും ചെയ്തു.
ഇവിടെ ശൂന്യപരികല്പന (null hypothesis) എന്നത് "മെറ്റോപ്രലോൾ കഴിക്കുന്ന സംഘത്തിലെയും മെറ്റോപ്രലോൾ കഴിക്കാത്ത സംഘത്തിലെയും മരണസംഖ്യാനുപാതം ഒരുപോലെ ആയിരിക്കും" എന്നതാണ്‌.
വൈകല്പികപരികല്പന (alternative hypothesis) എന്നതാകട്ടെ മെറ്റോപ്രലോൾ എടുക്കുന്ന രോഗികളിലെ മരണസംഖ്യ അതെടുക്കാത്ത രോഗികളുടെതിനു തുല്യമല്ല എന്നതാണ്‌ (ഇത് ഗുണമോ ദോഷമോ ആവാം).
ചികിത്സ മൊത്തം സാമ്പിൾ മരിച്ചവർ ശതമാനം മെറ്റോപ്രലോൾ ലഭിക്കാത്തവർ( പ്ലസീബോ ) 697 62 8.9% മെറ്റോപ്രലോൾ ലഭിച്ചവർ 698 40 5.7%
മുകളിലെ പട്ടികയിൽ നിന്നും രണ്ട് സംഘങ്ങളും തമ്മിലെ മരണസംഖ്യാനുപാതങ്ങളിലുള്ള വ്യത്യാസം 0.032 ആണെന്ന് കാണാം.
ഈ പഠനത്തിലെ 95% വിശ്വാസ്യതാ ഇടവേള (confidence interval) എന്നത് 0.005നും 0.059നും ഇടയ്ക്കായിരുന്നു.
പരികല്പനാ പരീക്ഷണത്തിനായി "കൈ സ്ക്വയർ പരീക്ഷ" (Chi test) ചെയ്ത കിട്ടുന്ന പി-മൂല്യം 0.03 ആണ്‌.
പി-മൂല്യം വളരെ ചെറുതായതിനാൽ ഈ പഠനത്തിൽ ശൂന്യപരികല്പനയെ നാം ഉപേക്ഷിക്കുകയും വൈകല്പികപരികല്പനയെ സ്വീകരിക്കുകയും ചെയ്യുന്നു.
വൈകല്പിക പരികല്പനയിൽ തന്നെ രണ്ട് സാധ്യതകളുണ്ട് എന്നോർക്കുക.
ഒന്നുകിൽ മരുന്ന് മരണസംഖ്യയെ കൂട്ടാം, അല്ലെങ്കിൽ അത് കുറയ്ക്കാം.
ഇവിടെ മെറ്റോപ്രലോൾ കഴിച്ച ഹൃദയാഘാത രോഗികളിൽ മരണ സംഖ്യ കുറഞ്ഞതായിട്ടാണു കണ്ടിരിക്കുന്നത് എന്ന് പട്ടിക നോക്കിയാൽ മനസ്സിലാകും.
അങ്ങനെ മെറ്റോപ്രലോൾ എന്ന മരുന്ന് ഹൃദയാഘാതരോഗികളിൽ ആദ്യ 90ദിവസത്തെ മരണസംഖ്യ കുറയ്ക്കാൻ സഹായിക്കുന്നുണ്ട് എന്ന് ഈ പഠനം സ്ഥാപിക്കുന്നതായി നമുക്ക് പറയാം.
പി. അനന്തൻപിള്ള വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
മലയാള സാഹിത്യകാരനായിരുന്ന ‍ പി. അനന്തൻപിള്ള 1886 ജൂണിൽ (കൊല്ലവർഷംവ 1061 ഇടവം 31-ന്) വരാപ്പുഴയ്ക്കടുത്തു ദേശം ഗ്രാമത്തിൽ മുണ്ടൻപ്ലാക്കൽ ശങ്കുനായരുടെയും പാപ്പിയമ്മയുടെയും പുത്രനായി ജനിച്ചു.
ബാല്യകാലത്തുതന്നെ കിഴക്കേ മഠത്തിൽ കുഞ്ഞുണ്ണിത്തമ്പുരാന്റെ അടുത്തുനിന്നു സംസ്കൃതത്തിന്റെ പ്രാഥമിക പാഠങ്ങൾ പഠിച്ചു.
ആലുവാ ഹൈസ്കൂളിലെ വിദ്യാഭ്യാസത്തിനുശേഷം തിരുവനന്തപുരത്ത് മഹാരാജാസ് കോളജിൽ എഫ്.എ.യ്ക്കു ചേർന്നു.
1915-ൽ ഇന്റർമീഡിയറ്റ് പരീക്ഷ പാസ്സായി.
മലയാളവും സംസ്കൃതവും ഐച്ഛികമായെടുത്തു പഠിച്ച് തിരുവനന്തപുരം മഹാരാജാസ് കോളജിൽ നിന്ന് 1917-ൽ ഒന്നാം റാങ്കോടുകൂടി ജയിച്ച് കേരളവർമ-മെഡൽ നേടി.
പിന്നീട് ഇദ്ദേഹം മോഡൽസ്കൂൾ അധ്യാപകനായി .
പ്രൈവറ്റായി പഠിച്ച് 1919-ൽ എം.എ. പാസ്സായി.
തിരുവനന്തപുരം മഹാരാജാസ് കോളജിൽ 1920-ൽ ട്യൂട്ടറും 1924-ൽ ലക്ചററും ആയി നിയമിക്കപ്പെട്ടു.
സ്ഥിരോത്സാഹംകൊണ്ട് ജീവിതോത്കർഷത്തിന്റെ പടികൾ കയറി ഉന്നതപദം പ്രാപിച്ച ആളാണ് അനന്തൻപിള്ള.
മദ്രാസ് സർവകലാശാലയിലെ അക്കാദമിക് കൌൺസിൽ മെമ്പർ, എം.എ. മുതലായ ഉന്നത പരീക്ഷകളുടെ ചെയർമാൻ, അണ്ണാമല സർവകലാശാലയിൽ ബോർഡ് ഒഫ് സ്റ്റഡീസ് അംഗവും മുഖ്യപരീക്ഷകനും, തിരുവിതാംകൂർ സർവകലാശാലയിൽ സെനറ്റുമെമ്പർ, വിദ്യാഭിവർധിനി മഹാസഭയുടെ കാര്യദർശി ഇങ്ങനെ വിവിധസ്ഥാനങ്ങൾ ഇദ്ദേഹം വഹിച്ചിട്ടുണ്ട്.
തിരുപ്പതിയിൽ ചേർന്ന പൌരസ്ത്യഭാഷാസമ്മേളനത്തിൽ തിരുവിതാംകൂർ ഗവൺമെന്റ് പ്രതിനിധിയായി ഇദ്ദേഹം സംബന്ധിച്ചു.
വളരെ പ്രശസ്തമായിരുന്ന സഹൃദയ മാസികയുടെ എല്ലാ ചുമതലയും ഇദ്ദേഹമാണ് വഹിച്ചത്.
ബാലസാഹിത്യം , ഉപന്യാസം , നോവൽ ‍, ജീവചരിത്രം എന്നിങ്ങനെ സാഹിത്യത്തിന്റെ വിവിധ ശാഖകളിൽ അനന്തൻപിള്ള ഗ്രന്ഥങ്ങൾ എഴുതിയിട്ടുണ്ട്.
ഉപന്യാസങ്ങളിൽ പ്രബന്ധപാരിജാതം, പ്രബന്ധരത്നാകരം, സാഹിത്യ പ്രസംഗമാല എന്നിവയും ജീവചരിത്രത്തിൽ മിൽട്ടൺ, കേരളപാണിനി എന്നിവയും എടുത്തുപറയേണ്ട കൃതികളാണ്.
1966 മേയ് 22-ന് ഇദ്ദേഹം നിര്യാതനായി.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ പി. അനന്തൻപിള്ള എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
പാൽവള്ളി ശലഭം
ഒരു രോമപാദ ചിത്രശലഭമാണ് പാൽവള്ളി ശലഭം ‌ ( Euploea sylvester ).
ഒറ്റ നോട്ടത്തിൽ അരളിശലഭമാണെന്നു ( Euploea core ) തോന്നും.
രണ്ടും ഒരേ കുടുംബത്തിൽപ്പെട്ടവയാണ്.
ചിറകു വിടർത്തിയിരിക്കുമ്പോൾ ഉൾച്ചിറകിൽ കാണപ്പെടുന്ന വരകളുടെ എണ്ണത്തിൽ ഇവ തമ്മിൽ വ്യത്യാസമുണ്ട്.
അരളി ശലഭത്തിന് ഒരെണ്ണമാണെങ്കിൽ പാൽവള്ളി ശലഭത്തിനിത് രണ്ടെണ്ണം വീതമാണ്.
ചിറകു പൂട്ടിയിരിക്കുമ്പോൾ പിൻ ചിറകിൽ നടുക്ക് അടുത്തടുത്തായി മൂന്ന് വെള്ള കുത്തുകൾ ഉണ്ട്.
ആന്ധ്രാപ്രദേശ്‌ , കർണാടക , മഹാരാഷ്ട്ര , മേഘാലയ , മിസോറം എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്.
ജനുവരി, മാർച്ച്, ഏപ്രിൽ, ജൂലൈ, സെപ്റ്റംബർ, ഒക്ടോബർ മാസങ്ങളിലാണ് ഇവയെ കാണാറുള്ളത്.
കല്ലിത്തി , അത്തി , ചക്കരക്കൊല്ലി and പാൽവള്ളി തുടങ്ങിയ ചെടിയും മരങ്ങളും ആണ് ഇതിന്റെ ലാർവാ ഭക്ഷ്യ സസ്യം.
ചിത്രശാല ചിറകു വിരിച്ചിരിക്കുന്ന പാൽവള്ളി ശലഭം - മലപ്പുറത്തു നിന്നും This image was taken in the project Wiki Loves Butterfly in Buxa Tiger Reserve, West Bengal,India അവലംബം പുറം കണ്ണികൾ Euploea sylvester എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പാൾഡിസ്കി ഇംഗ്ലീഷ് വിലാസം https://ml.wikipedia.org/wiki/Paldiski
എസ്റ്റോണിയയുടെ വടക്ക് പടിഞ്ഞാറ് ഭാഗത്തായി പാക്രി ഉപദ്വീപിൽ സ്ഥിതി ചെയ്യുന്ന ഒരു തുറമുഖ നഗരമാണ്‌ പാൾഡിസ്കി .
ആദ്യകാലത്ത് റാഗെർവിക്ക്(Rågervik) എന്നറിയപ്പെട്ടിരുന്ന ഒരു സ്വീഡിഷ് ജനവാസകേന്ദ്രം ആയിരുന്ന ഇവിടം പതിനെട്ടാം നൂറ്റാണ്ടിൽ റഷ്യൻ നാവികത്താവളം ആയി മാറി.
റഷ്യക്കാർ ഇതിനെ ബാൾട്ടിക്ക് തുറമുഖം (Балтийский Порт ("Baltiyskiy Port", i.e. Baltic Port)) എന്ന് 1762-ൽ പുനർനാമകരണം ചെയ്തു.
എസ്റ്റോണേഷ്യൻ ഉച്ചാരണത്തിൽ ഇത് പാൾഡിസ്കി എന്നാകുകയും 1933-ൽ ഇത് ഔദ്യോഗികമായി അംഗീകരിക്കുകയും ചെയ്തു.
അവലംബം പുറത്തേക്കുള്ള കണ്ണികൾ Paldiski എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിവൊയേജിൽ നിന്നുള്ള പാൾഡിസ്കി യാത്രാ സഹായി
പി. അനിൽ ഇംഗ്ലീഷ് വിലാസം https://ml.wikipedia.org/wiki/Anil_(film_director)
മലയാളത്തിലെ ഒരു പ്രശസ്ത ചലച്ചിത്ര സംവിധായകനാണ് പി. അനിൽ .
ആലപ്പുഴയിൽ പുരുഷോത്തമൻ നായർ- ലക്ഷ്മിക്കുട്ടിയമ്മ ദമ്പതികളുടെ പുത്രനായി ജനിച്ചു.
കല്പനയാണ് ഭാര്യ .
ഒരു മകൾ ശ്രീമയി.
16 വർഷത്തിനുശേഷം അവർ ദാമ്പത്യമൊഴിഞ്ഞു.
ഒന്ന് രണ്ട് ചിത്രങ്ങളിൽ സഹസംവിധായകനായി പ്രവർത്തിച്ച പരിചയവുമായാണ് അനിൽ സ്വതന്ത്രമായി സിനിമ സംവിധാനം ചെയ്തത്.
ജെ പള്ളാശ്ശേരിയുടെ കഥയിൽ സംവിധാനം അനന്തവൃത്താന്തമാണ് ചെയ്ത ആദ്യ ചിത്രം.
തുടർന്ന് പോസ്റ്റ് ബോക്സ് നമ്പർ 27 എന്ന ചിത്രംകലൂർ ടെന്നീസിന്റെ തിരക്കഥയിൽ ചെയ്യുന്ന അവസരത്തിൽ   അസോസിയേറ്റായിരുന്ന ബാബു നാരായണനുമായി സൌഹൃദത്തിലാകുകയും അവർ ഒരുമിച്ച് സിനിമ ചെയ്യുവാൻ തീരുമാനിക്കയും ചെയ്തു.
പിന്നീട് 18 ചിത്രങ്ങളോളം നീണ്ടുനിന്ന അനിൽ - ബാബു എന്ന കൂട്ടുകെട്ട് അങ്ങനെയാണ് ഉണ്ടായത്.
വെൽക്കം ടു കൊടൈക്കനാൽ, ഇഞ്ചക്കാടൻ മത്തായി സൺസ്, അച്ഛൻ കൊമ്പത്ത് അമ്മ വരമ്പത്ത്, അരമനവീടും അഞ്ഞൂറേക്കറും, രഥോത്സവം, കളിയൂഞ്ഞാൽ, മയിൽപ്പീലിക്കാവ്, പട്ടാഭിഷേകം തുടങ്ങി നിരവധി ശ്രദ്ധേയമായ ചിത്രങ്ങൾ ആ കൂട്ടുകെട്ടിൽ നിന്നും പിറന്നു.
2004 ൽ ഇറങ്ങിയ പറയാം ആയിരുന്നു ആ കൂട്ടുകെട്ടിലെ അവസാന ചിത്രം.
അഞ്ചിൽ ഒരാൾ അർജുനൻ, മാന്ത്രികൻ, കളഭം തുടങ്ങി നിരവധി ചിത്രങ്ങൾ പിന്നീട് സ്വന്തമായും അനിൽ സംവിധാനം ചെയ്തു.
ചലച്ചിത്രങ്ങൾ നമ്പർ ചിത്രം തിരക്കഥ വർഷം 1 ക്ലൈമാക്സ് കലൂർ ഡെന്നീസ് 2013 2 മാന്ത്രികൻ രാജൻ കിരിയത്ത് 2012 3 ഹൈഡ് ആന്റ് സീക്ക് [[]] 2012 4 അഞ്ചിൽ ഒരാൾ അർജുനൻ ടി എ റസാക്ക് 2007 5 കളഭം ബിജു വട്ടപ്പാറ 2006 6 ലോകനാഥൻ ഐ എ എസ് ബിജു വട്ടപ്പാറ 2005 7 ഞാൻ സൽപ്പേര് രാമൻ‌കുട്ടി കലവൂർ രവികുമാർ 2004 8 പറയാം സുരേഷ് പൊതുവാൾ 2004 9 കുസൃതി രാജൻ കിരിയത്ത് 2003 10 പകൽപ്പൂരം രാജൻ കിരിയത്ത് 2002 11 വാൽക്കണ്ണാടി [[]] 2002 12 ഉത്തമൻ ടി എ റസാക്ക് 2001 13 ഇങ്ങനെ ഒരു നിലാപക്ഷി ശത്രുഘ്നൻ 2000 14 പട്ടാഭിഷേകം രാജൻ കിരിയത്ത് 1999 15 മയിൽപ്പീലിക്കാവ് സാബ് ജോൺ 1998 16 മന്നാടിയാർ പെണ്ണിന് ചെങ്കോട്ട ചെക്കൻ എ കെ സന്തോഷ് , എ കെ സാജൻ 1997 17 കളിയൂഞ്ഞാൽ ശത്രുഘ്നൻ 1997 18 അരമനവീടും അഞ്ഞൂറേക്കറും രാജൻ കിരിയത്ത് , വിനു കിരിയത്ത് 1996 19 ഹാർബർ ജെ പള്ളാശ്ശേരി 1996 20 അച്ഛൻ കൊമ്പത്ത് അമ്മ വരമ്പത്ത് ജെ പള്ളാശ്ശേരി 1995
പാൽവങ്കർ ബാലു ഇംഗ്ലീഷ് വിലാസം https://ml.wikipedia.org/wiki/Palwankar_Baloo
ഇന്ത്യൻ സ്പിൻ ബൗളിങ്ങിന്റെ പിതാവായി അറിയപ്പെടുന്ന വ്യക്തിയാണ്‌ ബാബാജി പാൽവങ്കർ ബാലു' (19 March 1876 – 4 July 1955) .